
ELŐTERJESZTÉS

Óbarok Község Önkormányzat Képviselő-testületének
2026. szeptember 8. napjára összehívott 
rendkívüli, nyílt ülésére








Előterjesztés címe és tárgya: 
a KAP-RD43-1-25. kódszámú pályázat – Óbarok – Nagyegyháza – hrsz.0468/1, hrsz.0514 külterületi utak felújítása vállalkozási szerződés módosításáról



A tárgykört rendező jogszabály:
· Magyarország helyi önkormányzatairól szóló 2011. évi CLXXXIX. törvény
-	az államháztartásról szóló 2011. évi CXCV. törvény (a továbbiakban: Áht.)
-	az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) 






Előterjesztő:			Mészáros Kartal polgármester
Az előterjesztést készítette: 	Dr. Sisa András jegyző




Tisztelt Képviselő-testület!

A KAP-RD43-1-25. kódszámú – Óbarok – Nagyegyháza – hrsz.0468/1, hrsz.0514 külterületi utak felújítása pályázatunk keretében a kivitelező kiválasztása tárgyában 2026. július 21-i ülésünkön döntöttünk. A kivitelező kiválasztását követően a szerződés aláírására 2026. augusztus 17. napján került sor, azonban a munkaterület átadása a 2026. augusztus 31-i határidőt megelőzően nem tudott megtörténni. Kivitelező a problémát észlelve kérte a teljesítési határidő 2026. október 15. napjáig történő módosítását (kérelmét előterjesztésemhez mellékelem). Mivel a munkaterület átadásnak hiányában kizárt az eredeti szerződésben jelzett határidő betartása ezért javasolom a szerződés határidejének módosítását, azzal, hogy a munkaterület átadás tekintetében szeptember 14-én intézkedem.  

Fentiek alapján javasolom a köztünk fennálló szerződés határidejének módosítását. 

Kérem a Tisztelt Képviselőket a határozat javaslat elfogadására!


Óbarok, 2026. szeptember 08.


Tisztelettel:
           Mészáros Kartal
             polgármester

Határozati javaslat:

Óbarok Község Önkormányzat Képviselő-testületének
…/2026. (IX.08.) határozata

a KAP-RD43-1-25. kódszámú pályázat – Óbarok – Nagyegyháza – hrsz. 0468/1, hrsz. 0514 külterületi utak felújítása vállalkozási szerződés módosításáról

Óbarok Község Önkormányzat Képviselő-testülete úgy dönt, hogy

1., a KAP-RD43-1-25. kódszámú pályázat – Óbarok – Nagyegyháza – hrsz. 0468/1, hrsz. 0514 külterületi utak felújítása pályázathoz kapcsolódó vállalkozási szerződésének módosítását és ezzel együtt a határozat mellékletét képező szerződés módosítást jóváhagyja. 
2., A Képviselő-testület felhatalmazza a Polgármestert a melléklet szerinti vállalkozási szerződés 1. sz. módosítása aláírására.

				Határidő:	azonnal
				Felelős:	polgármester


melléklet a /2026. (IX. 8.) határozathoz

VÁLLALKOZÁSI SZERZŐDÉS
 1. sz. módosítása
Az Óbarok Község Önkormányzat (székhely: 2063 Óbarok, Iskola u. 3.; adószám: 1572684-1-07; képviseli: Mészáros Kartal polgármester), mint Megrendelő (a továbbiakban: Megrendelő), másrészről

a Szepi Sped Kft. (székhely: 3128 Vizslás, Kossuth Lajos u. 73. adószám: 12731547-2-12., képviseli: Czirkelbach József ügyvezető), mint Vállalkozó, továbbiakban Vállalkozó között a KAP-RD43-1-25. kódszámú pályázat – Óbarok – Nagyegyháza – hrsz.0468/1, hrsz.0514 külterületi utak felújítása tárgyban kelt vállalkozási szerződéshez.

1. A Felek a a KAP-RD43-1-25. kódszámú pályázat – Óbarok – Nagyegyháza – hrsz.0468/1, hrsz. 0514 külterületi utak felújítása tárgyban 2026. augusztus 17. napján szerződést kötöttek.

Vállalkozó 2026. augusztus 31. napján jelezte, hogy a munkaterület átadás elmaradása miatt, a szerződésben vállalt határidőig nem tudja kötelezettségeit teljesíteni.

2. Felek a szerződést az alábbiak szerint módosítják:

Az 1. pontban írtakra tekintettel felek a szerződést, fentieket figyelembe véve, közös megegyezéssel módosítják, akként, hogy: 

A szerződés 3.2. pontja helyébe az alábbi rendelkezés lép: 

„3.2 A teljesítés határideje: 2026. október 15. napja.

      Az előteljesítés Vállalkozó részéről megengedett.”

3. A szerződés további pontjai változatlan formában érvényesek maradnak.

Felek a szerződést annak átolvasása és értelmezése után, mint akaratukkal mindenben egyezőt, három eredeti példányban jóváhagyólag írják alá. 

Óbarok, 2026. szeptember 08.



   ………………………………………………		…………………………………….
	Óbarok Község Önkormányzat 			Szepi  Sped Kft.        
Képviseli: Mészáros Kartal polgármester 		Képviseli: Czirkelbach József ügyvezető



Jogi ellenjegyző: ……………………………….           Pénzügyi ellenjegyző: ………………………
   Dr. Sisa András jegyző 	           		Zsoldi Éva Zsófia pénzügyi ügyintéző


